Cissi Wallin

Anna Cecilia «Cissi» Wallin Blomberg (født 12. mars 1985 i Uddevalla) er en svensk spaltist, medieprofil og skuespiller.


== Biografi ==
Wallin vokste opp i Uddevalla og gikk på den estetiske studieretningen ved Uddevalla gymnas. I siste skoleår fikk hun rollen som Millan i Ulf Malmros sin langfilm Tjenare kungen (2005). 
Wallin er frilansskribent samt virksom i to selskap: Cissi Wallin Produktion AB og Blomberg AB sammen med sin mann, Linus Blomberg. Fra desember 2013 til september 2014 blogget hun for Allt om mat og deretter i Mama fram til november 2017. Hun har skrevet kronikker i avisa Metro og i Mama.


== Aktivisme ==
Wallin har gjort seg bemerket som feministisk aktivist på sosiale medier i løpet av 2010-tallet, i noe som ble kalt «feminismens fjerde bølge – fjärde vågens feminism», og brukt fremst instagram for å gjennomføre kampanjer.


=== #metoo ===
Wallin ble, sammen med Lulu Carter, en av forgrunnsfigurene for det svenske engasjementet i samband med metoo-kampanjen høsten 2017. Dette skjedde da hun i ett innlegg på Instagram offentlig utpekte Karl Fredrik Virtanen som den mann som hun i 2011 anmeldte for voldtekt, som påstås ha inntruffet i år 2006, og la til hashtaggen #metoo.Fredrik Virtanen har hele tiden nektet til voldtektanklagelsene og i januar 2018 anmeldte han Wallin for ærekrenkelse. Politianmeldelsen for ærekrenkelse førte til at flere av hennes engasjement ble innstilt eller ble satt på vent, og fra og med våren 2018 var begrunnelsen at hun var mistenkt for lovbrudd, og at en politiutredning ville flytte fokus fra de sakene hun var innbudt til å presentere. Hennes medvirkning i TV4 sitt program Malou efter tio og et innspilt program i SVT om abortspørsmålet i Polen var blant de som ble satt på vent. I desember 2018 sendte Virtanens advokat, Monique Wadsted, inn en ny tiltaleanmeldelse mot Wallin for ytterligere innlegg som Wallin hadde gjort på instagram mellom 21. august og 17. desember 2018. Ifølge Wadsted omfattet denne oppfølgende anmeldelsen minst 20 nye innlegg. Som en følge av Wallins engasjement på sosiale medier valgte også avisa Metro å gjøre avbrudd i samarbeidet med henne våren 2019. Dette førte til at hun sluttet helt – etter å ha skrevet krønike for avisa i tolv år.
Under rettssaken Wallin/Virtanen-ærekrenking i november-desember 2019 ble Wallin dømt for grove ærekrenkelser etter voldtektsanklager mot Fredrik Virtanen. Straffen ble fastsatt til betinget fengsel og 100 dagbøter, samt 90 000 kroner i oppreisning.


=== Knyteblusesmanifestasjonen ===
I samband med Arnault-saken 2017–2018 i Svenska Akademien tok Wallin, sammen med i Nina Rung og Kristina Wicksell initiativet til en manifestasjon til fordel for Sara Danius. 2000–3000 personer ble samlet for å vise sin misnøye med Svenska Akademien sitt påfølgende ukesmøte etter Sara Danius sitt avhopp som fast sekretær. Avhoppet ble oppfattet som en utvisning og et forsøk på å beskytte en maktautoritær og sexistisk struktur. Den ble kalt «knyteblusmanifestasjonen» ettersom Sara Danius hadde gjort seg kjent for å ha på seg knytebluse og oppfordret også andre til å ha på seg dette plagget. 
Blant andre Katarina Wennstam, Mona Sahlin, Gita Nabavi og Rosanna Dinamarca holdt taler, og lignende manifestasjoner ble gjennomførte i Gøteborg, Helsingborg, Vesterås og Jønkøping.


=== Gardet ===
Sammen med Jenny Bengtsson, Kajjan Andersson og Filippa Berg, grunnla Wallin den feministiske plattformen Gardet i mai 2019. Plattformen driver feministisk opiniondannende og journalistisk arbeid med artikler, granskende reportasjer og kronikker på en egen webbside. Medgrunnleggeren Kajjan Andersson forlot Gardet i august 2019 sammen med fire andre redaksjonsmedlemmer etter konflikter.


=== Selvbiografien Alt som var mitt ===
Wallin utga selvbiografien Alt som var mitt – historien som ikke skulle bli fortalt både på svensk og norsk i august 2020. I Sverige utga hun den på eget forlag, og i Norge ble den utgitt av Memo forlag. Fredrik Virtanen valgte å saksøke både Wallin og det norske forlaget for den norske utgivelsen. Imidlertid trakk han søksmålet bare én uke før saken skulle opp i Ringerike, Asker og Bærum tingrett. Etter en kjennelse fra tingretten ble Virtanen pålagt å betale påløpte sakskostnader for Memo forlag og Wallin på rundt 580 000  norske kroner – i tillegg til sine egne advokatkostnader.I 2021 bestemte den svenske Justitiekanslern å opprette en tiltale mot Wallin for opplysningene som ble publisert i selvbiografien Alt som var mitt – historien som ikke skulle bli fortalt fra 2020. Saken kom opp for Stockholm tingrett i mars 2022. Jury kom imidlertid frem til at Wallin ikke hadde brutt ytrings- og trykkefriheten. Også kravet fra journalisten Fredrik Virtanen om oppreisning og aktors begjæring om konfiskering av boken, ble avvist i retten. – En full seier for ytringsfriheten, uttalte hennes norske forlegger Marie Lexow (Memo forlag) til bokbransjenettstedet Bok365  da frikjennelsen kom.


== Familie ==
I 2014 giftet Wallin seg med Linus Blomberg, medgrunnlegger av Avalanche Studios, og de har to barn sammen.


== Referanser ==


== Eksterne lenker ==
(en) Cissi Wallin – kategori av bilder, video eller lyd på Commons 
(en) Cissi Wallin på Internet Movie Database 
(sv) Cissi Wallin i Svensk Filmdatabas 
(en) Cissi Wallin hos The Movie Database